62022CO0204_INF
Sklep Sodišča (deveti senat) z dne 22. decembra 2022 –Úrad pre dohľad nad zdravotnou starostlivosťou in drugi
(Zadeva C-204/22)
„Predhodno odločanje – Člen 53(2) Poslovnika Sodišča – Člen 267 PDEU – Pojem ‚sodišče‘ – Strukturna in funkcionalna merila – Opravljanje sodnih ali upravnih funkcij – Obveznost sodelovanja predložitvenih organov – Direktivi 89/665/EGS in 2014/24/EU – Javna naročila – Nacionalni organ za nadzor pri postopkih javnega naročanja – Upravičenost ukrepati po uradni dolžnosti – Pristojnost za sankcioniranje – Odločbe, zoper katere je mogoče vložiti pravno sredstvo pred sodiščem – Neobstoj spora pred predložitvenim organom – Očitna nedopustnost predloga za sprejetje predhodne odločbe“
1.
Vprašanja za predhodno odločanje – Predložitev Sodišču – Nacionalno sodišče v smislu člena 276 PDEU – Pojem – Opredelitev na podlagi strukturnih in funkcionalnih meril – Úrad pre verejné obstarávanie (nadzorni organ za javna naročila, Slovaška) – Organ, ki ne opravlja sodne funkcije, temveč upravno – Izključitev
(člen 267 PDEU)
(Glej točke od 44 do 51, od 60 do 62, 67, 68 in od 72 do 76 ter izrek.)
2.
Vprašanja za predhodno odločanje – Dopustnost – Nujnost predložitve dovolj pojasnil Sodišču o dejanskem in pravnem okviru – Obseg obveznosti – Predložitveni organ, ki ima funkcije drugačne narave – Nujnost predložitve Sodišču podrobnosti glede kakovosti nacionalne jurisdikcije predložitvenega organa
(člen 267 PDEU; Poslovnik Sodišča, člen 94)
(Glej točke od 54 do 57.)
Izrek
Predlog za sprejetje predhodne odločbe, ki ga je vložil Úrad pre verejné obstarávanie (nadzorni organ za javna naročila, Slovaška) z odločbo z dne 16. marca 2022, je očitno nedopusten.